Source: http://www.bihon.ro/diferenta-evidenta-de-valoare/news-20101213-12180171
Timestamp: 2018-01-20 21:01:30+00:00

Document:
Diferenţă evidentă de valoare - BIHON
12. decembrie 2010 23:19
Poloiştii de la CSM Digi Oradea au învins Dinamo la diferenţe categorice, 18-9 şi 15-8.
„Dubla” dintre CSM Digi şi Dinamo, considerată aprioric drept derby-ul turului, a oferit meciuri dominate cu multă autoritate de poloiştii orădeni. Partidele cu tradiţionala noastră adversară la titlul de campioană n-au mai fost derby-uri decât „pe hârtie”, superioritatea echipei noastre fiind mai mult decât evidentă.
Meciurile propriu-zise au fost fără istoric. În ambele partide, orădenii s-au distanţat încă din start, mărindu-şi apoi avantajul în sferturile următoare, fără nicio problemă. Dinamo a lăsat impresia unei echipe blazate, slăbită faţă de sezonul trecut, incapabilă să ofere o replică pe măsura adversarului. Jucătorii dinamovişti păreau să nu creadă în şansele lor, singura lor preocupare fiind să limiteze pe cât posibil proporţiile scorurilor.
Urmează meciul cu Florentia
Orădenii au obţinut victorii categorice, chiar dacă nu s-au întrebuinţat la maximum de-a lungul celor două meciuri. CSM Digi a făcut două repetiţii utile în vederea partidei de sâmbătă cu Florentia Florenţa, din Cupa LEN, întâlnire care va fi însă infinit mai dificilă decât meciurile cu Dinamo. Supremaţia echipei noastre în campionatul intern nu poate fi ameninţată de nicio echipă, fiind parcă mai clară ca oricând. Rămâne de văzut dacă formaţia lui Cornel Gordan va reuşi să egaleze performanţa de anul trecut din LEN Trophy şi să treacă de Florentia în manşa secundă a optimilor de finală.
„Nu am avut probleme cu Dinamo, conform aşteptărilor. Se poate spune că am făcut repetiţii pentru meciul cu Florenţa, dar acea partidă va fi cu mult mai dificilă. Va fi greu, dar nu imposibil. Vom încerca să recuperăm handicapul din meciul tur”, ne-a declarat internaţionalul Mihnea Chioveanu.
CSM Digi Oradea – Dinamo 18-9 (4-1, 5-4, 4-2, 5-2) şi 15-8 (5-1, 1-1, 4-2, 5-4)
CSM Digi: Barát, D. Creţu – portari; Samuilă 3+1, Baidoc 0+2, Diaconu 2+2, Chioveanu 2+5, Popoviciu 1+0, Tarnoveţchi 1+1, Kincses 1+1, An. Creţu, Monostori 2+3, Kádár 3+0, Negrean 3+0. Antrenor: Cornel Gordan
Dinamo: Stoenescu, Nenciu – portari; Robu 1+1, Orzoiu, Ianc 1+2, Ad. Creţu 2+2, A. Matei 1+0, Demeter, Teohari 0+1, G. Georgescu 4+0, A. Georgescu 0+2, Goanţă. Antrenori: Liviu Răducanu, Doru Spânu
Arbitri: Tóth Francisc (Târgu Mureş), Călin Cosmaţchi (Cluj-Napoca)
CSM Digi Oradea – Dinamo 18-9 şi 15-8
Steaua – Rapid 14-5 şi 11-3
Amefa Arad – Poli CSU Cluj-Napoca 11-11 şi 7-7
Meciurile Sportul Studenţesc – Crişul Oradea au fost amânate.
1. CSM Digi Oradea 14 14 0 0 323 – 62 42
2. Steaua 16 13 0 3 211 – 78 39
3. Dinamo 14 11 0 3 200 – 97 33
4. Rapid 14 6 2 6 106 – 158 20
5. Amefa Arad 16 4 3 9 119 – 246 15
6. Poli CSU Cluj 14 3 3 8 92 – 189 12
7. Sportul Studenţesc 12 0 2 10 76 – 198 2
8. Crişul Oradea 12 0 0 12 68 – 166 0
Etapa viitoare (18-19 decembrie): Sportul Studenţesc – Steaua, Rapid – Dinamo. Meciurile Amefa Arad – CSM Digi Oradea şi Crişul – CSU Poli Cluj-Napoca sunt amânate.
Taguri: csm digi, dinamo, oradea, polo

References: CSM 
 CSM 
 CSM 

CSM 

CSM 

CSM 
 CSM 
 CSM 
 csm